
ข้อบัญญัติองค์การบริหารส่วนตำบลหานโพธิ์
เรื่อง การบริหารกิจการประปา พ.ศ. ๒๕๖๐

โดยที่เป็นการสมควรตราข้อบัญญัติองค์การบริหารส่วนตำบลหานโพธิ์ เรื่องการบริหารกิจการประปา พ.ศ. ๒๕๖๐ อาศัยอำนาจตามความในมาตรา ๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒ องค์การบริหารส่วนตำบลหานโพธิ์ โดยความเห็นชอบของสภาองค์การบริหารส่วนตำบลหานโพธิ์และนายอำเภอเขาชัยสน จึงตราข้อบัญญัติไว้ ดังต่อไปนี้
ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบลหานโพธิ์ เรื่อง การบริหาร
กิจการประปา พ.ศ. ๒๕๖๐”
ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลหานโพธิ์ นับแต่วันที่ได้ประกาศ
โดยเปิดเผย ณ ที่ทำการองค์การบริหารส่วนตำบลหานโพธิ์
ข้อ ๓ ให้ยกเลิก ข้อบังคับตำบล เรื่อง การควบคุมการใช้น้ำประปาขององค์การบริหารส่วนตำบลหานโพธิ์ พ.ศ. ๒๕๔๕
บรรดาข้อบังคับ ข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน
ข้อ ๔ ให้นายกองค์การบริหารส่วนตำบลหานโพธิ์ เป็นผู้รักษาการให้เป็นไปตามข้อบัญญัตินี้และ
มีอำนาจออกประกาศ ระเบียบ ข้อบังคับ ข้อกำหนด หลักเกณฑ์และวิธีปฏิบัติเพื่อดำเนินการให้เป็นไป
ตามข้อบัญญัตินี้
ให้นายกองค์การบริหารส่วนตำบลหานโพธิ์มีอำนาจในการตีความ วินิจฉัยปัญหาที่เกิดจากการ บริหารกิจการประปา
กิจการประปาหมู่บ้านใดไม่อาจบริหารกิจการประปาต่อไปได้หรือการบริหารกิจการประปาก่อ ให้เกิดความเสียหายจนประชาชนไม่สามารถใช้น้ำได้หรือมติของที่ประชุมใหญ่ผู้ใช้น้ำส่งมอบการบริหารให้องค์การบริหารส่วนตำบลหานโพธิ์บริหารจัดการและให้นายกองค์การบริหารส่วนตำบลหานโพธิ์เป็นผู้วินิจฉัยชี้ขาดว่าจะดำเนินการวิธีการใดคำวินิจฉัยของนายกองค์การบริหารส่วนตำบลหานโพธิ์ ให้เป็นที่สิ้นสุด
หมวด ๑
การขอใช้น้ำประปา
ข้อ ๕ ในข้อบัญญัตินี้
“องค์การบริหารส่วนตำบล” หมายความถึง องค์การบริหารส่วนตำบลหานโพธิ์
“ผู้บริหารท้องถิ่น” หมายความถึง นายกองค์การบริหารส่วนตำบลหานโพธิ์หรือผู้ที่
นายกองค์การบริหารส่วนตำบลหานโพธิ์มอบหมายให้รักษาราชการแทนหรือปฏิบัติราชการแทน
“เจ้าพนักงานส่วนท้องถิ่น” หมายความว่า ผู้บริหารองค์การบริหารส่วนตำบลหานโพธิ์
“กิจการประปา” หมายความถึง ระบบประปาที่ใช้ในการใช้อุปโภค บริโภค แต่ไม่รวมถึง
น้ำเพื่อการเกษตร ซึ่งองค์การบริหารส่วนตำบลหานโพธิ์ได้จัดให้มีขึ้นเพื่อให้บริการประชาชนในพื้นที่และรวมถึงกิจการประปาหมู่บ้านซึ่งองค์การบริหารส่วนตำบลหานโพธิ์ได้ดำเนินการบริหารกิจการไปพลางก่อนจนกว่าหมู่บ้านจะมีความพร้อมในการนำกิจการประปาหมู่บ้านไปดำเนินการบริหารกิจการเอง
“ผู้ใช้น้ำประปา” หมายความถึง บุคคลที่ได้ทำสัญญาการใช้น้ำประปาไว้กับองค์การ
บริหารส่วนตำบล หรือผู้ที่เคยยื่นความประสงค์และทำสัญญาขอใช้น้ำประปาต่อคณะกรรมการบริหารกิจการและบำรุงรักษาระบบประปาหมู่บ้านไว้ก่อนแล้ว
“พนักงานจดมาตรวัดน้ำ” หมายความถึง เจ้าหน้าที่ผู้มีหน้าที่รับผิดชอบหรือผู้ที่ได้รับ
มอบหมายจากองค์การบริหารส่วนตำบลให้มีหน้าที่จดมาตรวัดน้ำและเรียกเก็บเงินค่าน้ำประปา
“พนักงานผลิตน้ำประปา” หมายความถึง เจ้าหน้าที่ผู้มีหน้าที่รับผิดชอบหรือได้รับ
มอบหมายเกี่ยวกับการผลิตน้ำประปา จัดหาน้ำสะอาด บริการประชาชนผู้ใช้น้ำประปาและตรวจสอบซ่อมแซม บำรุงรักษาระบบน้ำประปาขององค์การบริหารส่วนตำบล
“การงดจ่ายน้ำ” หมายความถึง การที่องค์การบริหารส่วนตำบลหานโพธิ์ งดจัดส่งหรือ
จำหน่ายน้ำให้แก่ผู้ใช้น้ำ จะเป็นด้วยลักษณะหรือวิธีใดก็ตามที่ผู้ใช้น้ำจะไม่สามารถใช้น้ำได้ต่อไป
“มาตรวัดน้ำ” หมายความถึง เครื่องมือหรืออุปกรณ์ที่องค์การบริหารส่วนตำบลหาน
โพธิ์ได้ติดตั้งให้กับผู้ใช้น้ำเพื่อวัดปริมาณน้ำ
“เครื่องกั้นน้ำ” หมายความถึง ประตูน้ำที่ติดตั้งหน้ามาตรวัดน้ำซึ่งมีไว้สำหรับปิดและ
เปิดน้ำ
“ท่อภายใน” หมายความถึง ท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำ
หรืออาคารของผู้ใช้น้ำ
“ท่อภายนอก” หมายความถึง ท่อที่ต่อจากท่อจ่ายน้ำของกิจการประปาไปเชื่อมกับ
มาตรวัดน้ำ
“อุปกรณ์การประปา” หมายความถึง มาตรวัดน้ำ ประตูกั้นน้ำ ท่อประปาตลอดจน
อุปกรณ์ อื่นที่เกี่ยวข้อง
“จุดติดตั้งมาตรวัดน้ำ” หมายความถึง สถานที่ที่ถูกกำหนดเป็นที่ตั้งมาตรวัดน้ำและ
เครื่องกั้นน้ำเพื่อให้มีการอ่านมาตรน้ำได้อย่างสะดวก
“ค่าประกันการใช้น้ำ” หมายความถึง เงินที่องค์การบริหารส่วนตำบลหานโพธิ์เรียกเก็บ
ตามขนาดมาตรวัดน้ำเพื่อเป็นหลักประกันในการชำระค่าน้ำประปาแต่ละเดือน โดยผู้ใช้น้ำจะได้รับค่าประกันคืนเต็มจำนวนเมื่อยกเลิกการใช้น้ำและไม่มีหนี้ค้างชำระค่าน้ำประปา เว้นแต่ผู้ขอใช้น้ำประเภทหน่วยงานราชการ รัฐวิสาหกิจ และองค์การอื่นที่ได้จดทะเบียนมีใบอนุญาตแล้ว ให้ได้รับยกเว้นค่าประกันการใช้น้ำ
“ค่าแรงและค่าวัสดุอุปกรณ์” หมายความถึง ค่าแรงงาน มาตรวัดน้ำ ท่อประปาและ
อุปกรณ์ อื่น ๆ ที่ใช้ในการติดตั้ง นับจากมาตรวัดน้ำถึงจุดประสานท่อ ซึ่งไม่รวมท่อและอุปกรณ์หลังมาตรวัดน้ำที่ผู้ขอใช้น้ำต้องดำเนินการเอง
“ค่ามัดจำ” หมายความถึง เงินที่ผู้ใช้น้ำต้องชำระให้แก่องค์การบริหารส่วนตำบลหาน
โพธิ์ในวันที่ขอติดตั้ง เพื่อนำไปใช้ในการสำรวจสถานที่และประมาณราคาค่าใช้จ่ายในการติดตั้ง
“ค่าบริการทั่วไป” หมายความถึง เงินที่องค์การบริหารส่วนตำบลหานโพธิ์เรียกเก็บเป็น
รายเดือน ตามขนาดมาตรวัดนํ้าที่ติดตั้งเพื่อนำไปใช้ในการบำรุงรักษา ซ่อมหรือเปลี่ยนมาตรวัดน้ำ อุปกรณ์และท่อจ่ายน้ำให้อยู่ในสภาพที่ใช้งานได้ดี
“ค่าน้ำประปา” หมายถึง การกำหนดอัตราค่าน้ำขั้นต่ำของผู้ใช้น้ำคิดบนพื้นฐานของ
ความจำเป็นที่ผู้ใช้น้ำต้องการใช้น้ำประปาในแต่ละเดือนตามอัตราที่กำหนดในบัญชีแนบท้าย ซึ่งอัตรา
ค่าน้ำขั้นต่ำอาจปรับปรุงเปลี่ยนแปลงได้ตามความเหมาะสม
ข้อ ๖ บุคคลดังต่อไปนี้มีสิทธิยื่นคำขอใช้น้ำต่อกิจการประปาองค์การบริหารส่วนตำบลหานโพธิ์
(๑) เจ้าของบ้าน หรือเจ้าของสถานประกอบการ
(๒) ผู้เช่า หรือผู้ครอบครอง
(๓) ผู้มีอำนาจจัดการแทนนิติบุคคล
บุคคลตามวรรคหนึ่งอาจมอบอำนาจในการยื่นคำขอใช้น้ำประปาได้ ทั้งนี้ต้องทำเป็นลายลักษณ์อักษร
ข้อ ๗ บุคคลใดต้องการใช้น้ำของกิจการประปาให้ยื่นคำขอต่อองค์การบริหารส่วนตำบลหานโพธิ์ตามแบบคำขอที่กำหนดไว้ท้ายข้อบัญญัตินี้ เว้นแต่จะเป็นผู้ใช้น้ำประปาของกิจการประปาหมู่บ้านซึ่งได้เคยยื่นคำขอใช้น้ำประปาต่อคณะกรรมการบริหารกิจการและบำรุงรักษาระบบประปาหมู่บ้านไว้แล้ว ให้แจ้งขอขึ้นทะเบียนเป็นผู้ใช้น้ำต่อกิจการประปาโดยไม่ต้องยื่นคำขอใช้น้ำใหม่
ข้อ ๘ การยื่นคำขอใช้น้ำประปาตามข้อ ๖ ให้แนบหลักฐานประกอบคำขอพร้อมชำระค่าธรรมเนียม ตามบัญชีแนบท้ายข้อบัญญัติดังนี้
๑. สำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐ
๒. สำเนาทะเบียนบ้าน
๓. กรณีเป็นนิติบุคคลต้องมีหลักฐานการจดทะเบียนตามกฎหมาย
๔. หลักฐานการเป็นผู้แทนนิติบุคคล
๕. หนังสือมอบอำนาจกรณีมอบอำนาจให้ผู้อื่นยื่นคำขอแทน
กรณีที่ผู้ขอใช้น้ำเป็นส่วนราชการ รัฐวิสาหกิจ หรือนิติบุคคลอื่นที่ได้จดทะเบียนมีใบอนุญาต
แล้วให้หัวหน้าหน่วยงานหรือผู้มีอำนาจตามกฎหมาย ผู้จัดการหรือผู้แทนนิติบุคคลแล้วแต่กรณีเป็น
ผู้มีอำนาจลงนามในแบบคำขอใช้น้ำประปาและสัญญาการใช้น้ำประปา
การมอบอำนาจต้องทำ เป็นหนังสือและมีพยานอย่างน้อยสองคนและปิดอากรแสตมป์ตามกฎหมาย
ในกรณีมีความจำเป็นต้องวางท่อประปาผ่านที่ดินของผู้อื่น ผู้ขอใช้น้ำต้องได้รับความยินยอม
จากเจ้าของที่ดินนั้นเป็นลายลักษณ์อักษรเพื่อแสดงต่อองค์การบริหารส่วนตำบลหานโพธิ์ในวันยื่นคำขอ
ข้อ ๙ ผู้ใช้น้ำประปารายใดมีความประสงค์ขอใช้น้ำประปาเป็นการชั่วคราวให้ยื่นคำขอโดย
หลักเกณฑ์และวิธีการเดียวกับการยื่นขอใช้น้ำกรณีทั่วไป


หมวด ๒
การยกเลิกการใช้น้ำ
ข้อ ๑๐ เมื่อผู้ใช้น้ำประปาต้องการยกเลิกการใช้น้ำ ให้แจ้งความประสงค์เป็นหนังสือ
ต่อองค์การบริหารส่วนตำบลหานโพธิ์ เพื่อขอรับเงินประกันการใช้น้ำคืนเต็มจำนวน เว้นแต่จะมีหนี้อันเกิดจากการใช้น้ำประปาค้างชำระอยู่ให้หักออกก่อนตามจำนวนที่ค้างส่วนที่เหลือ ถ้าหากมีให้คืนแก่ผู้ใช้น้ำ ทั้งนี้ ให้นำบัตรประชาชนพร้อมสำเนา ใบเสร็จค่าประกันการใช้น้ำ และใบเสร็จรับเงินค่าน้ำประปาครั้งสุดท้ายของผู้โอน หรือสำเนา (ถ้ามี) เป็นหลักฐานในการรับเงินคืน
หมวด ๓
การดำเนินการติดตั้ง
ข้อ ๑๑ การต่อท่อประปาจากท่อจ่ายน้ำของกิจการประปาถึงที่ติดตั้งมาตรวัดน้ำ รวมทั้งการติดตั้งมาตรวัดน้ำ และเครื่องกั้นน้ำตลอดจนอุปกรณ์อื่น ๆ พร้อมทั้งการกำหนดขนาดของสิ่งของเหล่านั้นให้เป็นอำนาจหน้าที่ของกิจการประปาองค์การบริหารส่วนตำบลหานโพธิ์โดยเฉพาะ ผู้หนึ่งผู้ใดจะกระทำโดยพลการมิได้
บรรดาท่ออุปกรณ์ภายนอกมาตรวัดน้ำ อุปกรณ์เครื่องกั้นน้ำรวมทั้งมาตรวัดน้ำเมื่อได้ติดตั้งแล้ว
ให้ตกเป็นทรัพย์สินของกิจการประปา เว้นแต่ท่ออุปกรณ์ภายในมาตรวัดน้ำถือเป็นทรัพย์สินของผู้ใช้น้ำ
ข้อ ๑๒ ในวันที่ขอติดตั้งประปา เมื่อผู้ขอใช้น้ำได้ชำระค่ามัดจำแก่องค์การบริหารส่วนตำบลหานโพธิ์ตามอัตราที่กำหนดในบัญชีแนบท้ายข้อบัญญัตินี้แล้ว ให้องค์การบริหารส่วนตำบลหานโพธิ์มอบหมายเจ้าหน้าที่ออกสำรวจสถานที่และจัดทำรายละเอียดวัสดุอุปกรณ์ และแจ้งรายละเอียดรายการวัสดุอุปกรณ์ให้ผู้ขอใช้น้ำทราบภายในเจ็ดวัน
ผู้ขอใช้น้ำซึ่งได้รับแจ้งตามวรรคหนึ่งต้องรับผิดชอบจัดเตรียมวัสดุอุปกรณ์ตามรายการให้
เรียบร้อย องค์การบริหารส่วนตำบลหานโพธิ์จึงจะดำเนินการติดตั้งประปาให้ หากไม่ชำระภายในเวลาที่กำหนดให้ถือว่าผู้ใช้น้ำสละสิทธิ์ในการขอใช้น้ำประปาครั้งนั้น และการประปามีอำนาจริบเงินมัดจำไว้ได้ทั้งสิ้น
ข้อ ๑๓ ผู้ขอใช้น้ำประปาที่ยื่นคำร้องและชำระค่าใช้จ่ายในการติดตั้งประปาแล้วต่อมาปฏิเสธที่จะให้องค์การบริหารส่วนตำบลหานโพธิ์วางท่อและติดตั้งมาตรวัดน้ำภายในเวลาที่ได้รับแจ้งให้ทราบเป็นลายลักษณ์อักษรให้ถือว่าผู้ขอใช้น้ำสละสิทธิ์การใช้น้ำ ให้องค์การบริหารส่วนตำบลหานโพธิ์คืนค่าใช้จ่ายในการติดตั้งประปาที่ได้ชำระไว้โดยหักค่าใช้ จ่ายในการดำเนินการในอัตราร้อยละยี่สิบ
หมวด ๔
หน้าที่ผู้ใช้น้ำ
ข้อ ๑๔ ผู้ใช้น้ำจะใช้เครื่องสูบน้ำหรือเครื่องมืออื่นใดสูบน้ำโดยตรงจากท่อน้ำของกิจการประปา
หรือจากท่อภายในมิได้ ถ้าใช้น้ำจากแหล่งอื่น เช่น น้ำฝน น้ำบ่อบาดาล ฯลฯ ผู้ใช้น้ำจะต้องต่อท่อ
แยกไว้ต่างหากจากท่อจ่ายน้ำของกิจการประปาและท่อภายใน
ในกรณีผู้ใช้น้ำกระทำการฝ่าฝืนตามวรรคหนึ่งองค์การบริหารส่วนตำบลหานโพธิ์มีสิทธิงดจ่ายน้ำแก่ผู้ใช้น้ำและเรียกให้ผู้ใช้น้ำชดใช้ค่าเสียหายอันเกิดแต่การนั้นตามที่องค์การบริหารส่วนตำบลหานโพธิ์กำหนด
ข้อ ๑๕ ในกรณีที่มีเหตุอันควรสงสัยว่ามาตรวัดน้ำคลาดเคลื่อน ให้ผู้ใช้น้ำแจ้งเป็นหนังสือต่อองค์การบริหารส่วนตำบลหานโพธิ์เพื่อทำการตรวจสอบมาตรวัดน้ำ
เมื่อมีการตรวจสอบตามวรรคหนึ่งแล้วปรากฏว่ามาตรวัดน้ำมีการคลาดเคลื่อนจริง องค์การบริหารส่วนตำบลหานโพธิ์จะดำเนินการซ่อมหรือเปลี่ยนให้ใหม่โดยไม่เสียค่าใช้จ่ายใด ๆ ในการตรวจ สอบและการประปาจะคิดจำนวนน้ำที่ได้ใช้หรือสูญเสียไปโดยใช้อัตราเฉลี่ยเท่ากับจำนวนน้ำที่ได้ใช้ในสามเดือนที่ผ่านมาแต่หากตรวจสอบแล้วปรากฏว่ามาตรวัดน้ำอยู่ในสภาพใช้การได้ตามปกติผู้ใช้น้ำต้องเสียค่าใช้จ่ายในการตรวจสอบตามอัตราที่กิจการประปากำหนดในบัญชีแนบท้ายข้อบัญญัตินี้
เมื่อมีเหตุสงสัยตามวรรคหนึ่งให้ถือเป็นหน้าที่ของผู้ใช้น้ำในการแจ้งให้องค์การบริหารส่วนตำบลหานโพธิ์ทราบภายในสามวันทำการ หากผู้ใช้น้ำเพิกเฉยให้ถือว่ามีเจตนาทุจริตและมีโทษเช่นเดียวกับความผิดข้อ ๒๘
ข้อ ๑๖ ผู้ใช้น้ำจะทำการปลูกสร้าง ต่อเติมโรงเรือน สิ่งปลูกสร้างอื่นใด ปลูกต้นไม้หรือกระทำการใด ๆ อันเกิดอันตรายหรือเป็นอุปสรรคต่อระบบการส่งน้ำประปา การบำรุงรักษามาตรวัดน้ำตลอด
จนท่อและอุปกรณ์มิได้ เว้นแต่จะได้ตกลงเป็นลายลักษณ์อักษรกับองค์การบริหารส่วนตำบลหานโพธิ์
ข้อ ๑๗ ผู้ใช้น้ำรายใดยินยอมให้ผู้อื่นเอาน้ำประปาไปใช้โดยการซื้อขาย การให้ หรือวิธีการอื่น
ใดในลักษณะเดียวกันไม่ว่าจะเป็นไปเพื่อค้ากำไรหรือไม่จะกระทำมิได้ เว้นแต่จะได้รับอนุญาตเป็นลาย
ลักษณ์อักษรจากองค์การบริหารส่วนตำบลหานโพธิ์
หมวด ๕
การชำระค่าน้ำประปาและการเก็บเงิน
ข้อ ๑๘ ให้ผู้ใช้น้ำชำระเงินค่าน้ำประปาเป็นรายเดือนตามอัตราที่ระบุในบัญชีแนบท้ายข้อ     บัญญัตินี้ ซึ่งกิจการประปาจะคำนวณจากปริมาณการใช้น้ำของผู้ใช้น้ำที่อ่านได้จากมาตรวัดน้ำคูณด้วยอัตราค่าน้ำประปาที่ใช้ในปัจจุบันค่าน้ำที่ใช้ต้องไม่น้อยกว่าอัตราค่าน้ำประปาขั้นต่ำที่กำหนดไว้ในบัญชีแนบท้าย
ให้องค์การบริหารส่วนตำบลหานโพธิ์ออกใบเสร็จรับเงินค่าน้ำประปาตามวรรคหนึ่งและค่า บริการทั่วไปให้แก่ผู้ใช้น้ำไว้เป็นหลักฐานทุกครั้ง
ข้อ ๑๙ ผู้ใช้น้ำ ประปาอาจชำ ระเงินค่าน้ำ ประปาทันทีที่พนักงานจดมาตรวัดน้ำ นำใบเสร็จรับ เงินหรือใบแจ้งหนี้ไปขอเรียกเก็บ หรืออาจขอใบแจ้งหนี้เพื่อชำระเงินด้วยตนเอง ณ กองคลัง องค์การบริหารส่วนตำบลหานโพธิ์ภายในเจ็ดวันนับแต่วันได้รับใบแจ้งหนี้




หมวด ๖
การจดและอ่านมาตรวัดน้ำ
ข้อ ๒๐ เมื่อองค์การบริหารส่วนตำบลหานโพธิ์ได้ติดตั้งมาตรวัดน้ำให้แก่ผู้ขอใช้น้ำประปาแล้วให้พนักงานจดมาตรวัดน้ำทำการอ่านมาตรวัดน้ำของผู้ใช้น้ำในเดือนถัดไปซึ่งตรงกับวันที่ที่ติดตั้งมาตรวัดน้ำเพื่อออกใบเสร็จรับเงินค่าน้ำประปาโดยให้ถือว่าเป็นค่าน้ำประปาเดือนนั้น ทั้งนี้ กิจการประปาอาจปรับ เปลี่ยนระบบการอ่านมาตรวัดน้ำรายใหม่ให้สอดคล้องกับระบบการอ่านมาตรวัดน้ำของกิจการประปา
ข้อ ๒๑ ผู้ใช้น้ำต้องให้ความยินยอมและอำนวยความสะดวกแก่เจ้าหน้าที่องค์การบริหารส่วนตำบลหานโพธิ์ซึ่งมีหน้าที่เข้าไปในที่ดิน อาคารหรือสถานที่อันเป็นที่อยู่อาศัยของผู้ใช้น้ำเพื่อจดตัวเลขการใช้น้ำ (จดมาตรวัดน้ำ) ในแต่ละเดือน ตลอดจนการตรวจสอบ แก้ไข ซ่อมแซมมาตรวัดน้ำหรือท่ออุปกรณ์ในการส่งน้ำระหว่างเวลาพระอาทิตย์ขึ้นถึงพระอาทิตย์ตก ทั้งนี้ การดำเนินการดังกล่าวของเจ้าหน้าที่ให้แสดงบัตรประจำตัวพนักงานทุกครั้ง
หมวด ๗
การโอนกรรมสิทธิ์การใช้น้ำประปา
ข้อ ๒๒ การโอนกรรมสิทธิ์ในการใช้น้ำประปาอาจมีได้ในกรณีดังต่อไปนี้
(๑) ผู้ใช้น้ำเดิมตาย หรือย้ายที่อยู่ หรือ
(๒) การเช่าบ้านหรืออาคารที่ติดตั้งประปาไว้แล้ว
(๓) การซื้อขายบ้านหรืออาคารที่ติดตั้งประปาไว้แล้ว
(๔) กรณีอื่นที่การประปากำหนด
ผู้โอนตามวรรคหนึ่งอาจมอบอำนาจเป็นหนังสือในการขอโอนกรรมสิทธิ์มาตรวัดน้ำหรือเพื่อขอ รับเงินประกันคืนเนื่องจากการโอนกรรมสิทธิ์ และผู้รับโอนจะมอบอำนาจเพื่อรับโอนกรรมสิทธิ์มาตรวัด น้ำก็ให้ทำได้ ทั้งนี้ หนังสือมอบอำนาจต้องปิดอากรแสตมป์ตามกฎหมาย
กรณีผู้โอนกรรมสิทธิ์การใช้น้ำตามวรรคหนึ่งถึงแก่ความตายให้ทายาทเป็นผู้โอนกรรมสิทธิ์
ข้อ ๒๓ ให้ผู้รับโอนกรรมสิทธิ์การใช้น้ำตามข้อ ๒๑ นำหลักฐานต่อไปนี้แสดงต่อองค์การบริหารส่วนตำบลหานโพธิ์
(๑) บัตรประจำตัวประชาชน/บัตรประจำตัวข้าราชการ/บัตรประจำตัวพนักงาน
องค์การของรัฐ
(๒) สำเนาทะเบียนบ้านที่อยู่ปัจจุบัน
(๓) สำเนาหนังสือสัญญาซื้อขายบ้าน/อาคาร (ถ้ามี)
(๔) สำเนาหนังสือสัญญาเช่าบ้าน/อาคาร (ถ้ามี)
(๕) สำเนาทะเบียนบ้าน (ฉบับเจ้าบ้าน) ที่มาตรวัดน้ำตั้งอยู่
ข้อ ๒๔ การรับโอนกรรมสิทธิ์การใช้น้ำตามข้อ ๒๑ ผู้โอนต้องแสดงเอกสารหลักฐานต่อไปนี้
(๑) บัตรประจำตัวประชาชน/บัตรประจำตัวข้าราชการ/บัตรประจำตัวพนักงาน
องค์การของรัฐ
(๒) สำเนาทะเบียนบ้านที่อยู่ปัจจุบัน
(๓) สำเนาใบมรณบัตร (กรณีผู้โอนตาย)
(๔) ใบเสร็จรับเงินค่าประกันการใช้น้ำตัวจริง (กรณีหายให้ใช้ใบแจ้งความ)
(๕) ใบเสร็จรับเงินค่าน้ำประปาครั้งสุดท้ายของผู้โอนหรือสำเนา (ถ้ามี)
ข้อ ๒๕ ถ้าผู้ใช้น้ำได้รื้อถอนอาคารหรือย้ายไปจากภูมิลำเนา โดยมิได้แสดงเจตนาว่าจะครอบ ครองสิทธิการใช้น้ำอยู่ต่อไปหรือโอนสิทธิการใช้น้ำให้ผู้อื่นหรือบอกเลิกสัญญาการใช้น้ำภายในสามสิบ วันนับแต่วันที่ได้รื้อถอนอาคารหรือย้ายไปจากภูมิลำเนาให้ถือว่าสละสิทธิการใช้น้ำ องค์การบริหารส่วนตำบลหานโพธิ์ทรงไว้ซึ่งสิทธิที่จะงดการจ่ายน้ำหรือโอนกรรมสิทธิ์การใช้น้ำให้แก่บุคคลอื่น
ข้อ ๒๖ กรณีผู้ใช้น้ำถึงแก่ความตาย ทายาทหรือผู้มีกรรมสิทธิ์ในอาคารสถานที่นั้น ประสงค์จะ ได้รับสิทธิในการใช้น้ำต่อไป ให้ทายาทหรือผู้มีกรรมสิทธิ์แสดงความจำนงเป็นลายลักษณ์อักษรต่อ
องค์การบริหารส่วนตำบลหานโพธิ์เพื่อทำการโอนสิทธิการใช้น้ำภายในสามสิบวันนับแต่วันที่ผู้ใช้น้ำถึงแก่ความตาย
ในกรณีตามวรรคหนึ่งหากทายาทหรือผู้มีกรรมสิทธิ์ในอาคารสถานที่มิได้ดำเนินการใด ๆ เพื่อขอรับโอนสิทธิการใช้น้ำภายในระยะเวลาที่กำหนด ให้ถือว่ามีเจตนาสละสิทธิ์ องค์การบริหารส่วนตำบลหานโพธิ์มีอำนาจในการงดการจ่ายน้ำประปานั้นได้
การโอนกรรมสิทธิ์หรือสิทธิครอบครองในบ้านหรืออาคารอันเนื่องจากการซื้อขาย การเช่าหรือ
การทำนิติกรรมใด ๆ โดยที่คู่กรณีมิได้ตกลงในเรื่องสิทธิในการใช้น้ำหรือเงินประกันการใช้น้ำไม่ว่าด้วยเหตุใดก็ตามให้ถือว่าผู้ใช้น้ำรายเดิมได้สละสิทธิหรือโอนเงินประกันการใช้น้ำไปเป็นของผู้ครอบครอง
บ้านหรืออาคาร ตามสิทธิสืบเนื่องจากการทำนิติกรรมดังกล่าว ผู้ครอบครองบ้านหรืออาคารใหม่มีสิทธิ
ขอเปลี่ยนชื่อผู้ใช้น้ำได้โดยไม่ต้องจ่ายเงินประกันการใช้น้ำหรือค่าใช้จ่ายอื่นใด เว้นแต่ผู้ใช้น้ำรายเดิม
ได้ถอนเงินประกันการใช้น้ำไปแล้ว หรือองค์การบริหารส่วนตำบลหานโพธิ์ได้หักเงินประกันการใช้น้ำชดใช้ค่าน้ำที่ค้างชำระจนหมดสิ้นแล้ว ให้ผู้ครอบครองบ้านหรืออาคารรายใหม่วางเงินประกันการใช้น้ำใหม่
หมวด ๘
ความรับผิดของผู้ใช้น้ำ
ข้อ ๒๗ กิจการประปาถือเป็นทรัพย์สินขององค์การบริหารส่วนตำบลหานโพธิ์ ผู้ใดกระทำโดยเจตนาหรือโดยประมาททำให้เกิดความเสียหายแก่ทรัพย์สินของกิจการประปาไม่ว่าโดยทางตรงหรือโดยอ้อมผู้นั้นต้องชดใช้ค่าเสียหายให้แก่องค์การบริหารส่วนตำบลหานโพธิ์ตามความเสียหายนั้น ทั้งนี้ ไม่ตัดสิทธิองค์การบริหารส่วนตำบลหานโพธิ์ในการดำเนินคดีทั้งทางแพ่งและทางอาญา
ข้อ ๒๘ ผู้ใดโดยทุจริตเอาน้ำประปาไปใช้ หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆ เพื่อเอาน้ำประปาไปใช้โดยไม่มีอำนาจ ให้กิจการประปางดจ่ายน้ำ (ตัดมาตรวัดน้ำ) ทันที โดยไม่ต้องบอกกล่าวล่วงหน้าและเป็นดุลยพินิจของผู้บริหารท้องถิ่นในการพิจารณาดำเนินคดีแก่ผู้นั้น
ในกรณีตามวรรคหนึ่งให้ผู้กระทำผิดชดใช้ค่าน้ำประปาที่ได้ใช้ไปแล้วตามหลักเกณฑ์และวิธีการ
ที่กิจการประปากำหนด และมิให้อนุญาตจ่ายน้ำประปาแก่ผู้นั้นจนกว่าจะได้ชดใช้ค่าเสียหายเต็มจำนวน
ในกรณีที่ผู้ใช้น้ำตามวรรคหนึ่งได้รับอนุญาตให้ใช้น้ำใหม่ ผู้ใช้น้ำต้องดำเนินการขอใช้น้ำเสมือน
เป็นผู้ใช้น้ำรายใหม่และให้ชำระค่าธรรมเนียมขอบรรจบมาตรวัดน้ำตามอัตราบัญชีแนบท้าย
ข้อ ๒๙ ในกรณีที่ผู้ใช้น้ำค้างชำระค่าน้ำประปาเป็นเวลาหนึ่งเดือนให้องค์การบริหารส่วนตำบลหานโพธิ์แจ้งเตือนเป็นหนังสือให้ผู้ใช้น้ำทราบเพื่อดำเนินการชำระค่าน้ำที่ค้างอยู่ให้แล้วเสร็จภายในเจ็ดวันนับแต่วันที่ได้รับหนังสือแจ้ง
ถ้าผู้ใช้น้ำตามวรรคหนึ่งได้รับแจ้งแล้วเพิกเฉยให้องค์การบริหารส่วนตำบลหานโพธิ์มีอำนาจบอกเลิกสัญญาและงดจ่ายน้ำ (ตัดมาตรวัดน้ำ) ทันที และมีอำนาจหักค่าน้ำที่ค้างชำระจากค่าประกันการใช้น้ำได้เต็มจำนวน
ข้อ ๓๐ ผู้ใดละเมิดการใช้น้ำหรือกระทำการใด ๆ ให้กิจการประปาได้รับความเสียหายหรือไม่ยอมชำระเบี้ยปรับหรือค่าเสียหายตามที่องค์การบริหารส่วนตำบลหานโพธิ์เรียกเก็บ เมื่อถูกงดจ่ายน้ำ ประปาแล้ว (ตัดมาตรวัดน้ำ) แต่องค์การบริหารส่วนตำบลหานโพธิ์ยังไม่ได้บอกเลิกสัญญาหากผู้นั้นนำเงินมาชำระหนี้ที่ค้างทั้งหมดภายในสามสิบวันนับแต่วันที่งดจ่ายน้ำ ให้องค์การบริหารส่วนตำบลหานโพธิ์ทำการติดตั้งมาตรวัดน้ำให้ใช้ตามเดิม ทั้งนี้ ต้องชำระค่าธรรมเนียมบรรจบมาตรวัดน้ำตามอัตราที่องค์การบริหารส่วนตำบลหานโพธิ์กำหนดในบัญชีแนบท้าย
ในกรณีที่พ้นกำหนดเวลาตามวรรคหนึ่งเมื่อได้ชำระหนี้ที่ค้างทั้งหมดแล้วให้ยื่นคำขอใช้น้ำและ
ชำระค่าใช้จ่ายในการติดตั้งประปาเสมือนเป็นผู้ใช้น้ำรายใหม่
หมวด ๙
การเปลี่ยนขนาดมาตรวัดน้ำและการย้ายสถานที่ใช้น้ำ
ข้อ ๓๑ ในกรณีที่ผู้ใช้น้ำต้องการเปลี่ยนขนาดมาตรวัดน้ำ หรือย้ายสถานที่ใช้น้ำ หรือเปลี่ยน
จุดประสานท่อจากจุดหนึ่งไปยังอีกจุดหนึ่งภายในเขตพื้นที่บริการของกิจการประปาองค์การบริหารส่วนตำบลหานโพธิ์โดยไม่เปลี่ยนขนาดมาตรวัดน้ำให้ยื่นคำร้องต่อองค์การบริหารส่วนตำบลหานโพธิ์พร้อมหลักฐาน ดังนี้
 		(๑) บัตรประจำตัวประชาชนหรือบัตรประจำตัวข้าราชการหรือบัตรประจำตัวพนักงาน
องค์การของรัฐ (พร้อมสำเนา)
(๒) สำเนาทะเบียนบ้านที่จะย้ายสถานที่ใช้น้ำไป
(๓) ใบเสร็จค่าน้ำประปาครั้งสุดท้ายหรือสำเนา (ถ้ามี)
(๔) ใบเสร็จค่าประกันการใช้น้ำ (ถ้ามี)
ในกรณีการขอเปลี่ยนขนาดมาตรวัดน้ำตามวรรคหนึ่งผู้ขอใช้น้ำต้องชำระเงินค่าธรรมเนียม
เช่นเดียวกับการขอใช้น้ำประปาในครั้งแรกและให้องค์การบริหารส่วนตำบลหานโพธิ์คืนเงินค่าประกันการใช้น้ำที่เรียกเก็บไว้เดิมแก่ผู้ขอใช้น้ำ
กรณีการย้ายสถานที่ใช้น้ำหรือเปลี่ยนจุดประสานท่อตามวรรคหนึ่งให้ผู้ใช้น้ำชำระค่าธรรมเนียม
เช่นเดียวกับการขอติดตั้งใหม่ ยกเว้นค่ามาตรวัดน้ำและค่าประกันการใช้น้ำ



หมวด ๑๐
บทกำหนดโทษ
ข้อ ๓๒ กรณีมาตรวัดน้ำเสียหาย บุบสลายหรือชำรุดโดยการกระทำของผู้ใช้น้ำหรือบริวารทำให้ไม่สามารถวัดค่าการใช้น้ำได้มีโทษปรับไม่เกินห้าร้อยบาท
ในกรณีตามวรรคหนึ่งให้ผู้ใช้น้ำแจ้งองค์การบริหารส่วนตำบลหานโพธิ์ภายในห้าวันเพื่อติดตั้งมาตรวัดน้ำใหม่โดยออกค่าใช้จ่ายเองทั้งสิ้น หากพ้นระยะเวลาที่กำหนดให้องค์การบริหารส่วนตำบลหานโพธิ์แจ้งการงดจ่ายน้ำเป็นหนังสือภายในสามวันทำการและดำเนินการงดจ่ายน้ำทันที
กรณีตามวรรคหนึ่งถ้าในเดือนใดไม่อาจคิดค่าน้ำประปาที่ได้ใช้ไปได้ให้คำนวณจากจำนวนน้ำที่ได้ใช้ไปเท่ากับอัตราค่าน้ำเฉลี่ยสามเดือนที่ผ่านมา
การขอใช้น้ำภายหลังการงดจ่ายน้ำตามวรรคสองให้ผู้ใช้น้ำดำเนินการขอใช้น้ำเสมือนเป็นผู้ใช้น้ำ
รายใหม่
ข้อ ๓๓ ผู้ใดกระทำการฝ่าฝืนข้อบัญญัตินี้ในข้อ ๑๑ วรรคหนึ่ง ข้อ ๑๔ ข้อ ๑๖ ข้อ ๑๗ และข้อ ๒๘ มีโทษปรับไม่เกินหนึ่งพันบาท
ข้อ ๓๔ บุคคลใดแสดงเจตนายกที่ดินให้แก่องค์การบริหารส่วนตำบลหานโพธิ์โดยปราศจากค่าตอบแทนเพื่อใช้เป็นสถานที่ก่อสร้างและเป็นที่ตั้งระบบประปาเพื่อส่งจ่ายน้ำให้แก่บรรดาผู้ใช้น้ำถือว่าบุคคลนั้นเป็นผู้มีคุณูปการต่อกิจการประปา ให้องค์การบริหารส่วนตำบลหานโพธิ์ประกาศเกียรติคุณเพื่อยกย่องบุคคลนั้นให้ทราบโดยทั่วกัน
ให้บุคคลตามวรรคหนึ่งหรือทายาทผู้รับมรดกได้รับยกเว้นค่าน้ำ ประปาในอัตราไม่เกิน ๓๐ ลูกบาศก์เมตรต่อเดือน ตลอดจนค่าธรรมเนียมทุกประเภทในการขอใช้น้ำประปาครั้งแรก ทั้งนี้ ไม่รวมถึงบุคคลภายนอกผู้รับสิทธิ์ในการใช้น้ำประปาจากบุคคลดังกล่าว
การแสดงเจตนาตามวรรคหนึ่งให้ทำเป็นหนังสือและจดทะเบียนต่อพนักงานเจ้าหน้าที่ตาม
กฎหมาย
ข้อ ๓๕ ให้สถานที่ราชการ วัด มัสยิด สถานที่ประกอบพิธีที่มีใบอนุญาตให้ได้รับสิทธิยกเว้นค่าน้ำประปาในอัตราค่าน้ำประปาไม่เกิน ๓๐ ลูกบาศก์เมตรแรกต่อเดือน
ข้อ ๓๖ ในกรณีที่มีความจำเป็นที่องค์การบริหารส่วนตำบลหานโพธิ์ต้องทำการซ่อมแซมระบบประปาซึ่งทำให้หยุดการส่งจ่ายน้ำเป็นการชั่วคราวองค์การบริหารส่วนตำบลหานโพธิ์จะแจ้งให้ทราบล่วงหน้าก่อนดำเนินการไม่น้อยกว่าหนึ่งวัน เว้นแต่ในกรณีจำเป็นเร่งด่วนอย่างยิ่งซึ่งไม่อาจหลีกเลี่ยงได้องค์การบริหารส่วนตำบลหานโพธิ์อาจทำการซ่อมแซม ปรับปรุงหรือแก้ไขระบบประปาตามควรแก่กรณีโดยไม่จำเป็นต้องแจ้งล่วงหน้า
บทเฉพาะกาล
ข้อบัญญัตินี้ที่เกี่ยวกับค่าประกันการใช้น้ำมิให้กระทบต่อผู้ใช้น้ำตามข้อบังคับตำบล เรื่อง การควบคุมการใช้น้ำประปาขององค์การบริหารส่วนตำบลหานโพธิ์ พ.ศ. ๒๕๔๕ ที่มีอยู่ก่อนหรือในวันที่
ข้อบัญญัตินี้ใช้บังคับ
ประกาศ ณ วันที่       เดือน                     พ.ศ. ๒๕๖๐


				
(นายเทพชัย  คงมี)
ตำแหน่ง นายกองค์การบริหารส่วนตำบลหานโพธิ์



เห็นชอบ




(นายบำเหน็จ  บินหรีม)
ตำแหน่ง นายอำเภอเขาชัยสน


















บัญชีอัตราค่าธรรมเนียมท้ายข้อบัญญัติองค์การบริหารส่วนตำบลหานโพธิ์
เรื่อง การบริหารกิจการประปา พ.ศ. ๒๕๖๐
อัตราค่าบริการ

	 (
๑
/
๒
)ขนาดมาตรวัดน้ำ (นิ้ว)
	ค่ามัดจำ
(บาท)
	ค่าประกันการใช้น้ำ(บาท)
	ค่าแรงติดตั้งครั้งแรกไม่เสียค่าแรง ค่าวัสดุอุปกรณ์ผู้ขอใช้น้ำจัดหาตามรายการที่กำหนด
	ค่าบริการทั่วไป
เดือนละ (บาท)

	 (
๓
/
๔
) 
	ไม่เก็บ
	๒๐๐
	กำหนดระยะห่างจากท่อเมนไม่เกิน ๕ เมตร
	๕

	
	ไม่เก็บ
	๕๐๐
	
	๑๕

	๑
	๕๐๐
	๑,๐๐๐
	
	๒๕



กรณีผู้ขอใช้น้ำที่ถูกงดจ่ายน้ำประปา (ตัดมาตรวัดน้ำ) มีความประสงค์จะเปิดใช้น้ำประปาต่อไปอีกให้ยื่นคำขอบรรจบมาตรวัดน้ำและชำระค่าธรรมเนียม ดังนี้

	 (
๑
/
๒
)ขนาดมาตรวัดน้ำ (นิ้ว)
	ค่าธรรมเนียมบรรจบมาตร

	 (
๓
/
๔
)มาตรวัดน้ำขนาดเส้นผ่าศูนย์กลาง 
	๓๐๐

	มาตรวัดน้ำขนาดเส้นผ่าศูนย์กลาง 
	๕๐๐

	มาตรวัดน้ำขนาดเส้นผ่าศูนย์กลาง ๑
	๗๐๐



ค่าธรรมเนียมในการตรวจสอบมาตรวัดน้ำตามข้อ ๑๕ (เจตนาทุจริต)

	 (
๑
/
๒
)ขนาดมาตรวัดน้ำ (นิ้ว)
	ค่าธรรมเนียมตรวจสอบมาตรวัดน้ำ

	 (
๓
/
๔
)มาตรวัดน้ำขนาดเส้นผ่าศูนย์กลาง 
	๑๐๐

	มาตรวัดน้ำขนาดเส้นผ่าศูนย์กลาง 
	๒๐๐

	มาตรวัดน้ำขนาดเส้นผ่าศูนย์กลาง ๑
	๓๐๐



ค่าประกันการใช้น้ำกรณีขอใช้น้ำชั่วคราว

	 (
๑
/
๒
)ขนาดมาตรวัดน้ำ (นิ้ว) 
	ค่าประกันการใช้น้ำ (บาท) 

	 (
๓
/
๔
)มาตรวัดน้ำขนาดเส้นผ่าศูนย์กลาง 
	๑,๐๐๐

	มาตรวัดน้ำขนาดเส้นผ่าศูนย์กลาง 
	๑,๕๐๐

	มาตรวัดน้ำขนาดเส้นผ่าศูนย์กลาง ๑
	๒,๐๐๐








อัตราค่าน้ำประปา

	 (
๑
/
๒
)ขนาดมาตรวัดน้ำ 
(นิ้ว)
	ลูกบาศก์เมตรละ
(บาท)
	หมายเหตุ

	 (
๓
/
๔
)มาตรวัดน้ำขนาดเส้นผ่าศูนย์กลาง
	4
	

	มาตรวัดน้ำขนาดเส้นผ่าศูนย์กลาง
	4
	[bookmark: _GoBack]

	มาตรวัดน้ำขนาดเส้นผ่าศูนย์กลาง 1
	4
	



ค่าธรรมเนียมการขอบรรจบมาตรวัดน้ำ
		
	ขนาดมาตรวัดน้ำ
 (
๑
/
๒
)(นิ้ว)
	ค่าธรรมเนียมบรรจบมาตรวัดน้ำ
(บาท)

	 (
๓
/
๔
)
	๑๐๐

	
	๑๐๐

	 (
๑
/
๒
)1
	๒๐๐

	1 
	๒๐๐

	 (
๑
/
๒
)2
	๓๐๐

	2 
	๓๐๐

	3
	๕๐๐

	4
	๕๐๐



หมายเหตุ ราคานี้ไม่รวมภาษีมูลค่าเพิ่ม และค่าท่อ อุปกรณ์เพิ่มเติมในกรณีที่จำเป็นซึ่งต้องคิดค่าใช้
 จ่ายเพิ่มเติมตามความเป็นจริง

อัตราค่าธรรมเนียมฝากมาตรวัดน้ำ
	
	ขนาดมาตรวัดน้ำ
 (
๑
/
๒
)(นิ้ว)
	ค่าธรรมเนียมถอดและ ฝากมาตรวัดน้ำ ในปีแรก
(บาท)
	ค่าธรรมเนียม ฝากมาตรวัดน้ำในปีที่สอง
(บาท)
	ค่าธรรมเนียม 
บรรจบมาตร
(บาท)

	 (
๓
/
๔
)
	๒๐๐
	๑๐๐
	๑๐๐

	
	๒๐๐
	๑๐๐
	๑๐๐

	 (
๑
/
๒
)1
	๓๐๐
	๒๐๐
	๒๐๐

	1 
	๓๐๐
	๒๐๐
	๒๐๐

	 (
๑
/
๒
)2
	๓๕๐
	๓๐๐
	๓๐๐

	2 
	๔๐๐
	๓๐๐
	๓๐๐

	3
	๔๕๐
	๓๐๐
	๓๐๐

	4
	๕๐๐
	๓๐๐
	๓๐๐



ค่าธรรมเนียมการขอติดตั้งประปา

ผู้ขอใช้น้ำจะต้องชำระค่าธรรมเนียมการขอติดตั้งประปาตามอัตราที่ องค์การบริหารส่วนตำบล
หานโพธิ์ ได้กำหนดไว้ในตาราง ซึ่งจำแนกตามชนิดและขนาดมาตรวัดน้ำ ดังนี้

	ขนาดมาตร
 (
๑
/
๒
)(นิ้ว)
	ค่ามัดจำ
(บาท)
	ค่าประกันการใช้น้ำ
(บาท)
	ค่าแรงและอุปกรณ์
(บาท)
	รวม
(บาท)

	 (
๓
/
๔
)
	ไม่เก็บ
	๒๐๐
	คิดค่าใช้จ่ายตามประมาณการ

	
	ไม่เก็บ
	๓๐๐
	คิดค่าใช้จ่ายตามประมาณการ

	 (
๑
/
๒
)๑
	๑,๐๐๐
	๕๐๐
	คิดค่าใช้จ่ายตามประมาณการ

	๑
	๑,๕๐๐
	๗๐๐
	คิดค่าใช้จ่ายตามประมาณการ

	 (
๑
/
๒
)๒
	๒,๐๐๐
	๑,๐๐๐
	คิดค่าใช้จ่ายตามประมาณการ

	๒
	๒,๕๐๐
	๑,๕๐๐
	คิดค่าใช้จ่ายตามประมาณการ

	๓
	๓,๐๐๐
	๒,๐๐๐
	คิดค่าใช้จ่ายตามประมาณการ

	๔
	๔,๐๐๐
	๒,๕๐๐
	คิดค่าใช้จ่ายตามประมาณการ



หมายเหตุ ๑.เป็นการติดตั้งมาตรวัดน้ำที่มีระยะห่างจากตัวมาตรวัดน้ำไปถึงท่อเมนไม่เกิน ๕ เมตร
	   ๒.ค่ามัดจำ ผู้ขอใช้น้ำ ต้องช้าระให้ แก่ องค์การบริหารส่วนตำบลหานโพธิ์ ในวันที่ขอติดตั้ง เพื่อนำไปใช้ในการสำรวจสถานที่ และประมาณราคาค่าใช้จ่าย ในการติดตั้ง เมื่อ องค์การบริหารส่วนตำบลได้รับค่าแรงงาน และค่าอุปกรณ์ในการติดตั้งประปาแล้ว จะคืนค่ามัดจำทันที โดยได้หักคืนในประมาณการค่าใช้จ่ายที่จะชำระเงินไว้แล้ว
	   ๓.ค่าประกันการใช้น้ำ องค์การบริหารส่วนตำบลหานโพธิ์ จะเรียกเก็บตามขนาดมาตรวัดน้ำเพื่อเป็นหลักประกันในการชำระค่าน้ำประปาแต่ละเดือน ผู้ใช้น้ำจะได้รับค่าประกันคืนเต็มจำนวน เมื่อยกเลิกการใช้น้ำและไม่มีหนี้ค้างชำระค่าน้ำประปา (ผู้ขอใช้น้ำประเภทหน่วยงานราชการ รัฐวิสาหกิจ และองค์การอื่นที่ได้จดทะเบียนและมีใบอนุญาตแล้วจะได้รับค่ายกเว้นค่าประกัน)
	   ๔.ค่าแรงและค่าวัสดุอุปกรณ์ อันได้แก่ ค่าแรงงาน มาตรวัดน้ำ ท่อประปาและอุปกรณ์อื่นๆ ที่ใช้ในการติดตั้งนับจากมาตรวัดน้ำถึงจุดประสานท่อ ซึ่งไม่รวมท่อ และอุปกรณ์หลังมาตรวัดน้ำ ที่ผู้ขอใช้น้ำต้องด้ำเนินการเอง 






๑๓


[image: C:\Users\user\Pictures\ตรา.png]แบบคำขอ
ข้อ 1.  ขอติดตั้งมาตรวัดน้ำ Ø………นิ้ว 
ข้อ 2.  ขอวางท่อ 
ข้อ 3.  ขอใช้น้ำประปาชั่วคราว 
ข้อ 4.  ขอโอนประเภทการใช้น้ำ 
ข้อ 5.  อื่น ๆ………………….………………………
เลขที่…………/……….. 						เขียนที่………………….………….……………………
วันที่…….……เดือน……………………………..พ.ศ..…………………….
ข้าพเจ้า………………………………………….……………………อายุ………...ปี   เจ้าของบ้าน / ผู้รับมอบอำนาจ 
เลขที่บัตรประชาชน ……..…………….……….………….. วันหมดอายุ……………..………อยู่บ้านเลขที่……..……หมู่ที่………… 
ถนน……………..ตำบล…………………….อำเภอ………….….…………จังหวัด………….………….รหัสไปรษณีย์………...............โทรศัพท์………………………บัตรประจำตัว……………..…….………เลขที่……………………....วันหมดอายุ………………………… 
อาชีพ……………………………………สถานที่ทำงาน……………….………..………………………….โทรศัพท์…………………………… 
มีความประสงค์จะดำเนินการตามข้อ…....สำหรับบ้านเลขที่……………หมู่ที่………ถนน……………………………..ตำบลหานโพธิ์ อำเภอเขาชัยสน จังหวัดพัทลุง สถานที่ใกล้เคียง………………………………………………………...……………. โดยมีการต่อท่อภายในขนาด Ø ……….นิ้ว และมีก๊อกน้ำขนาด Ø ……….นิ้ว จำนวน………….ก๊อก 
ในการชำระเงินค่าน้ำประปา ข้าพเจ้าได้แจ้งความจำนงการชำระเงินค่าน้ำประปา โดย
 ชำระที่องค์การบริหารส่วนตำบลหานโพธิ์ด้วยตนเอง 
 ชำระกับพนักงานจดมาตรวัดน้ำ
ข้าพเจ้ายินดีจะให้ความสะดวกแก่เจ้าหน้าที่องค์การบริหารส่วนตำบลหานโพธิ์ในการสำรวจและปฏิบัติตามระเบียบข้อบังคับขององค์การบริหารส่วนตำบลเกี่ยวกับการขอรับใช้น้ำประปาทุกประการ ซึ่งเจ้าหน้าที่ได้ชี้แจงให้ข้าพเจ้าทราบแล้ว ในการดำเนินการติดตั้งนี้ข้าพเจ้าได้วางมัดจำค่าติดตั้งตามที่องค์การบริหารส่วนตำบลกำหนด หากข้าพเจ้าไม่นำเงินมาชำระภายใน 60 วัน นับตั้งแต่วันที่ องค์การบริหารส่วนตำบล ออกหนังสือแจ้งให้ข้าพเจ้ามาชำระเงินค่าติดตั้ง ข้าพเจ้ายินดีให้ริบเงินมัดจำดังกล่าว 
เอกสารประกอบการยื่นคำขอ 
1.  บัตรประจำตัว 				(ลงชื่อ)…………………………….…………………ผู้ขอรับใช้น้ำประปา 
2.  สาเนาทะเบียนบ้าน 			        (…..………………………………….………) 
3.  หลักฐานอื่น ๆ 
 (
๓
/
๔
) (
๑
/
๒
)หมายเหตุ กรณีผู้ขอใช้น้ำเป็นส่วนราชการ หน่วยงานของรัฐ และรัฐวิสาหกิจ หรือเอกชน ที่ขอติดตั้งประปาสำหรับมาตรวัดน้ำขนาด Ø     นิ้ว และ Ø     นิ้ว ให้ยกเว้นการเรียกเก็บเงินมัดจำ 

ใบรับคำขอ (สำหรับเจ้าหน้าที่)
ได้รับคำขอเลขที่……………………………จาก กองช่าง องค์การบริหารส่วนตำบลหานโพธิ์
เมื่อวันที่………………เดือน…………………..………………….พ.ศ. ………………… ไว้แล้ว. 
(ลงชื่อ).…………………………….…………………ผู้รับคำขอ 
        	         (…………………….…………………………) 
(เมื่อมาติดต่อโปรดนำใบรับคำขอมาแสดงทุกครั้ง
เลขที่คำขอ............./............   	องค์การบริหารส่วนตำบลหานโพธิ์
	ตำบลหานโพธิ์  อำเภอเขาชัยสน	จังหวัดพัทลุง ๙๓๑๓๐	
			
แบบคำขอทั่วไป
									          วันที่...........................................
	ข้าพเจ้า...............................................................................เส้นทางการอ่านมาตร..................................
เลขที่ผู้ใช้น้ำ - หมายเลขมาตร  ขนาดมาตร......นิ้ว ยี่ห้อ............
วันที่.................................เลขมาตรที่อ่านได้  จำนวนหน่วย  สภาพมาตร.......
ที่อยู่ผู้ใช้น้ำ บ้านเลขที่..............หมู่ที่.......ตำบลหานโพธิ์  อำเภอเขาชัยสน จังหวัดพัทลุง  โทร............................
สถานที่ใกล้เคียง/ผู้ที่ติดต่อได้สะดวก....................................................................................................................
	มีความประสงค์.......................................................................................................................................
..............................................................................................................................................................................
	โดยข้าพเจ้ายินยอมชำระค่าธรรมเนียมและค่าใช้จ่ายอื่น ๆ ตามข้อบัญญัติองค์การบริหารส่วนตำบล   หานโพธิ์ เรื่อง การบริหารกิจการประปา พ.ศ. ๒๕๖๐ ทุกประการ

							ลงชื่อ....................................................ผู้ยื่นคำขอ
							           (...................................................)

	แบบบันทึกข้อมูล (สำหรับเจ้าหน้าที่)

	 เลิกใช้ถาวร                    ฝากมาตรชั่วคราว
· วันที่ถอดมาตร                 //
· เลขมาตรที่อ่านได้             
· จำนวนหน่วย                   
 ซื้อมาตรใหม่                   มาตรเสีย/ล้างมาตร
· หมายเลขมาตรใหม่            
· ขนาดมาตร ……………………ยี่ห้อ.........................
· เลขมาตรเริ่มต้น               
· วันที่เปลี่ยนมาตร              //
	 เปลี่ยนแปลงรายละเอียดผู้ใช้น้ำ   ลำดับที่ 
๑.เปลี่ยนแปลงชื่อ                 ๒.เปลี่ยนแปลงสิทธิส่วนลด
๓.เปลี่ยนแปลงประเภทผู้ใช้น้ำ   ๔.เปลี่ยนแปลงอื่น ๆ

	
	 การเปิดจ่ายน้ำ (ประสานมาตรคืน)
· หมายเลขมาตร 
· ขนาดมาตร ……………………ยี่ห้อ.........................
· เลขมาตรที่อ่านได้         
· วันที่เปิดจ่ายน้ำ           //

	
	


	เรียน นายกองค์การบริหารส่วนตำบลหานโพธิ์
        ได้รับเงินค่า.............................................................
จำนวน........................................................................บาท
(........................................................................................)
ตามใบเสร็จรับเงิน เล่มที่....................เลขที่.......................


ลงชื่อ.....................................................................ผู้รับเงิน
วันที่.......................................................................
	ผู้บันทึกข้อมูลในแบบคำขอ

ลงชื่อ.....................................................................................    
      (....................................................................................)

	
	อนุมัติการบันทึกข้อมูล
	
ลงชื่อ..................................................................นายก อบต.  วันที่.....................................................................


[image: C:\Users\user\Pictures\ตรา.png]เลขที่คำขอ............./............   	องค์การบริหารส่วนตำบลหานโพธิ์
	ตำบลหานโพธิ์  อำเภอเขาชัยสน	จังหวัดพัทลุง ๙๓๑๓๐	

แบบคำขอยกเลิกการใช้น้ำ
									เขียนที่......................................
						     วันที่...........เดือน................................พ.ศ. ..................
	ข้าพเจ้า.......................................................................อายุ........ปี  เจ้าของบ้าน/ผู้รับมอบอำนาจ
เลขที่บัตรประชาชน ……..…………….……….………….. วันหมดอายุ……………..………อยู่บ้านเลขที่……..…หมู่ที่………
ถนน…………………………………………..ตำบล………………..……….อำเภอ……………..….…………จังหวัด………….…….…..รหัสไปรษณีย์………...............เส้นทางการอ่านมาตร..................................เลขที่ผู้ใช้น้ำ - หมายเลขมาตร  ขนาดมาตร......นิ้ว ยี่ห้อ............วันที่.................................เลขมาตรที่อ่านได้  จำนวนหน่วย  สภาพมาตร.........................
มีความประสงค์.......................................................................................................................................
..............................................................................................................................................................................
โดยข้าพเจ้ายินยอมชำระค่าธรรมเนียมและค่าใช้จ่ายอื่น ๆ ตามข้อบัญญัติองค์การบริหารส่วนตำบลหานโพธิ์ เรื่อง การบริหารกิจการประปา พ.ศ. ๒๕๖๐ ทุกประการ
เอกสารประกอบการยื่นคำขอ
1.  บัตรประจำตัว..............................
2.  สำเนาทะเบียนบ้าน					ลงชื่อ...............................................ผู้ขอ
3.  หลักฐานอื่น ๆ						      (..............................................)
                                    
แบบบันทึกข้อมูล (สำหรับเจ้าหน้าที่)

· วันที่ถอดมาตร                  //
· เลขมาตรที่อ่านได้              
· จำนวนหน่วย                   
ลงชื่อ....................................................ผู้บันทึกข้อมูลในแบบคำขอ
      						     (.....................................................)

ใบรับคำขอ(สำหรับเจ้าหน้าที่)
ได้รับคำขอเลขที่……………………………จาก กองช่าง องค์การบริหารส่วนตำบลหานโพธิ์
เมื่อวันที่………………เดือน…………………..………………….พ.ศ. ………………… ไว้แล้ว. 
(ลงชื่อ).…………………………….…………………ผู้รับคำขอ 
        	         (…………………….…………………………) 
(เมื่อมาติดต่อโปรดนำใบรับคำขอมาแสดงทุกครั้ง

